శరద్ చౌహాన్

శరద్ కుమార్ చౌహాన్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు నేరేల శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
శరద్ చౌహాన్ బహుజన్ సమాజ్ పార్టీ ద్వారా రాజకీయాల్లోకి వచ్చి 2007లో బక్తవర్‌పూర్‌లో వార్డ్ 4 నుండి ఢిల్లీ మున్సిపల్ కార్పొరేషన్‌కు కార్పొరేటర్‌గా ఎన్నికయ్యాడు. ఆయన 2008 ఢిల్లీ శాసనసభ ఎన్నికలలో నేరేల శాసనసభ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి జస్వంత్ సింగ్‌ చేతిలో 832 ఓట్ల తేడాతో ఓడిపోయాడు.

శరద్ చౌహాన్ 2015 శాసనసభ ఎన్నికలకు ముందు  బహుజన్ సమాజ్ పార్టీని వీడి ఆమ్ ఆద్మీ పార్టీలో చేరి 2015 ఢిల్లీ శాసనసభ ఎన్నికలలో నేరేల శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నీల్ దమన్ ఖత్రీపై 40,292 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2020 ఢిల్లీ శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నీల్ దమన్ ఖత్రీపై 17,429 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

శరద్ చౌహాన్ 2025 ఢిల్లీ శాసనసభ ఎన్నికలలో నేరేల శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాజ్ కరణ్ ఖత్రి చేతిలో 8596 ఓట్ల తేడాతో ఓడిపోయాడు.

 వివాదం 
నరేలాకు చెందిన సోని అనే అమ్మాయి 2016లో ఆత్మహత్య కేసులో శరద్ చౌహాన్ తో సహా మరో ఆరుగురిని పోలీసులు అరెస్ట్ చేయగా అనంతరం బెయిల్ లభించింది.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు